Takodaran' i Madagasikara

Ny takodaran' i Madagasikara na tsakodaran' i Madagasikara na takidaran' i Madagasikara dia karazana vorona misy sangany, anisan' ny fianakaviana Upupidae. Ny hoe Upupa marginata no anarany ara-tsiansa. Ny Malagasy dia miatso azy hoe takodara, tsakodara, takidara, barao, drao na takadalana fotsiny ihany koa.

Taloha izy dia noheverina ho zana-karazan' ny Upupa epops  (Upupa epops marginata), saingy natokana no karazana hafa noho ny feony sy ny fahasamihafan' ny volony. Ny manam-pahaizana sasany dia mbola mihevitra ny karazana telo ho mitovy. Misy manam-pahaizana ihany koa mamondrona ho karazana iray ny takodara afrikana sy ny takodarambazaha (eoraziana), nefa nanasaraka ny takodaran' i Madagasikara.

Ity vorona ity dia tsy hita afa-tsy eto Madagasikara izay toeram-ponenany voajanahary, ao amin' ny ala maina. Vorona mbola betsaaka izy io ary heverin' ny Vondrona Iraisam-Pirenena ho an' ny Fiarovana ny Zavaboary ho tsy dia mampanahy loatra ny fiarovana azy.
vignette|234x234px|Fitsinjaràn' ny faritra misy ny takodara: Maitso antitra: faritra onenan' ny takodarambazaha maharitra, volomboasary: faritra fanamboarany ny tranony, manga: faritra andaniany ny ririnina. Maitso: faritra misy ny takodara afrikana. Maitso matroka: faritra misy ny takodaran' i Madagasikara
Ny takodarambazaha dia mipetraka any amin' ny faritra manana tioetany antonony sy mafana ao Afrika sy any Azia ary ao Eorôpa.

 Jereo koa 

 Takodara
 Takodara afrikana
 Takodarambazaha
 Takodarabe

 Lisitry ny anaram-borona amin' ny teny malagasy

 Lisitry ny karazam-borona eto Madagasikara (fr)